GiliGold/VAD_KnessetCorpus huggingface dataset:
עודד פורר:
ככל שישנן השגות על הרשימה, זאת אומרת, אם אנחנו מגלים במהלך הפניות האלה שהגיעו לרותם, למלי, אנשים אומרים "שמע, יש פה מקבץ, יש פה מעל 100 דיירים, והוא לא רשום בטבלה הזאת שהעברת לנו"?
ריאן גאנם:
נגיד ככה: אם עד מחר יהיו לי את כל הנתונים, נוכל להיערך לזה
ריאן גאנם:
 מעבר ליום ראשון, לצערי, כל שינוי שיהיה בטבלה, הוא לא אפשרי
ריאן גאנם:
 אנחנו נסמכים על הנתונים שאנחנו מקבלים ממשרדי הממשלה
ריאן גאנם:
 אין לנו מידע אחר
ריאן גאנם:
 ואנחנו צריכים לשלוח את האנשים לעשות מקבצי דיור
ריאן גאנם:
 ואני מזכיר, ביום שלישי אנחנו מתחילים בחירות
ריאן גאנם:
 זה לא עוד שבועיים
ריאן גאנם:
 אני, ביום שלישי, ב-20 בחודש, מתחיל לעבוד בבחירות
עודד פורר:
לעבוד במה? בשטח?
ריאן גאנם:
צה"ל, פותחים קלפיות בצה"ל
ריאן גאנם:
 כל המערכת מכוונת ליום שלישי, כך שאין לנו עוד זמן לתיקונים
ריאן גאנם:
 זה הזמן האחרון
ריאן גאנם:
 עכשיו, אנחנו כבר העברנו את הכמות
ריאן גאנם:
 אני רק אציין שבהתחלה, בימים הראשונים היה מדובר בסביבות ה-120-124 קלפיות
ריאן גאנם:
 עלינו אחרי זה, הבנו שיש כאן כנראה טעויות בטיוב נתונים, עשינו כמה בדיקות – עלינו ל-151 קלפיות
ריאן גאנם:
 שזה, מבחינתנו, הנתון הסופי כרגע
ריאן גאנם:
 וגם שם, ב-151, הכנסנו גם כמה קלפיות שהן גבוליות, שלא יהיה מצב שמשהו משתנה בכמה ימים האלה ואנחנו נצטרך שם לתת מענה
ריאן גאנם:
 אז לקחנו כבר את ההחלטה לפתוח שם גם קלפיות
ריאן גאנם:
      הנתונים הועברו אתמול למחוזות ואני מאמין שהיום ומחר הם יעשו סיורי קלפיות ויתחילו לקבוע את מיקומי הקלפיות באותם מקבצים
עודד פורר:
 אליסה
אליסה יפימוב:
שלום, בוקר טוב
אליסה יפימוב:
 אני רציתי להתייחס לעניין הזה של ההנגשה באמת
אליסה יפימוב:
 כמו שאמרנו, יש הרבה עולים חדשים בזמן האחרון, שאלה יהיו הבחירות הראשונות שלהם
אליסה יפימוב:
 בחירות מקומיות
אליסה יפימוב:
 אז אנחנו יצאנו בקמפיין ביחד עם מרכזים לצדק חברתי
אליסה יפימוב:
 עשינו סרטון הסברה ברוסית שיפורסם שבוע הבא בשני חלקים: אחד שמסביר איך להצביע – כל העניין הזה של שני הפתקים; והשני הוא באמת למה כדאי להצביע – כל העניין של ההשפעה ספציפית על התושב
אליסה יפימוב:
 ואנחנו נשמח אם יש איזשהן פלטפורמות שאפשר עוד לפרסם בהן, חוץ מהפלטפורמות שלנו
אליסה יפימוב:
 נשמח לשתף פעולה בזה
ריאן גאנם:
רק שאלה, כי אמרת משהו שאותי קצת מדאיג
ריאן גאנם:
 אתם עשיתם פרסומים איך להצביע ואיך מצביעים מבלי לתקף איתנו? כי ברגע שהמידע שאתם מעבירים הוא לא נכון, זה יכול ליצור יותר בלגן
ריאן גאנם:
 ואנחנו רוצים שיצביעו ושההצבעה שלהם תהיה כשרה ולא הפוך
ריאן גאנם:
אז אני מקווה שזה נעשה נכון, ואם לא אז אני מבקש שתתאמו את זה איתנו, עם היחידה
ריאן גאנם:
 שלפחות נבדוק שהפרסום נכון, ואם צריך לתקן שנתקן
ריאן גאנם:
 זה מאוד-מאוד חשוב
אליסה יפימוב:
מעולה, כן
רותם כהן:
אני רוצה להגיד גם שוב בהקשר הזה, א' בהקשר של הנגשה שפתית, אמרנו את זה בהתייחסות גם לוועדה, ויושב-הראש יודע שאנחנו פה על כלל משרדי הממשלה ככל שצריך – אין לנו בעיה לעזור גם בתרגום ובהנגשה השפתית
רותם כהן:
 אנחנו שם עם זה
רותם כהן:
 כן נכון לעשות את זה, ויפה שעה אחת קודם
רותם כהן:
 זאת אומרת, ככל שהמידע שקיים היום, ריאן, לא מתורגם לשפות, ואני מדבר פה על לפחות שבע שפות, אז חשוב שנקבל את זה, ויפה שעת אחת קודם, כדי שנוכל גם לתרגם את זה בצורה טובה
רותם כהן:
 וגם בצורה טובה גם לשקף את זה בפלטפורמות השונות, כמו שאמרה אליסה פה, גם למלווי עולים
עודד פורר:
יש מוקד פניות של הציבור
עודד פורר:
הוא עובד בעברית בלבד?
ריאן גאנם:
אני אתייחס
ריאן גאנם:
 העלית שלוש נקודות, אני רוצה להתייחס אליהן
ריאן גאנם:
 דבר ראשון, מבחינה לוגיסטית, אז אנחנו ערוכים מבחינה לוגיסטית לנושא של הקלפיות
ריאן גאנם:
 חשוב להבין שהקלפיות, בסופו של דבר, הן באחריות של הוועדה המקומית של הרשות המקומית
ריאן גאנם:
 אנחנו רק צריכים לתת את ההנחיות ולחלק חלק מהציוד
ריאן גאנם:
 מה שקשור אלינו, כבר אתמול כל הציוד יצא בפיזור לרשויות, בהתאם ל-124 קלפיות
ריאן גאנם:
 אנחנו היום ומחר עושים את ההשלמה של הפערים שמצאנו
ריאן גאנם:
 זה בעניין הלוגיסטי, כך שאני לא רואה שום בעיה שאמורה להיות
ריאן גאנם:
 ואנחנו גם פתחתנו עכשיו עוד פעם קורסים להכשרות נוספות של מזכירים וחברי ועדה שיהיו שם ביום הבחירות
ריאן גאנם:
     לגבי המענה הטלפוני, המענה הטלפוני כרגע מונגש בחמש שפות: עברית, ערבית, אנגלית, אמהרית ורוסית
ריאן גאנם:
 הפורטל נמצא כרגע בשתי שפות – בעברית וערבית בלבד
ריאן גאנם:
 ככל שרוצים לתרגם את הפורטל, צריך להבין שהפורטל, מבחינת המידע שיש בו, התהליך של התרגום שלו לקח המון-המון זמן
ריאן גאנם:
 אני מדבר על חודשים
ריאן גאנם:
 עד שהצלחנו להגיע לתרגום בערבית לקח לנו חודשים
ריאן גאנם:
 יש בו המון תוכן
ריאן גאנם:
 ולתרגם את זה עכשיו לשבע שפות, אם עושים את זה במקביל, אולי אפשר להגיע איפשהו לפני הסבב השני למשהו מתורגם
ריאן גאנם:
 אז אני לא יודע כמה זה יעיל, אבל אני מוכן לבדוק את זה
ריאן גאנם:
     כל הפורטל מפורסם, הרי, אפשר לראות את כל התוכן
ריאן גאנם:
 אפשר כבר להתחיל לעבוד עליו מבחינת תרגומים, ולראות באיזה זמן אנחנו מקבלים את הכול מתורגם
ריאן גאנם:
 אני אשמח שזה יקרה
שלומית אבינח:
זה עברית בלבד
ריאן גאנם:
לא, לא
ריאן גאנם:
 זה עברית וערבית
עודד פורר:
מה שאני מבקש בהיבט של הפורטל, אני לא יודע כמה תוכן יש בו, אבל אם יש בו הרבה תוכן, עוד פעם, לוחות הזמנים פה הם קצרים
רותם כהן:
לא, אנחנו לא נספיק את הכול
עודד פורר:
צריך להיות איזשהו דף נחיתה גם בתוך הפורטל בשפות הנוספות שמפנה למוקד
עודד פורר:
 אם יש מוקד שעונה בשפות אז אין בעיה
עודד פורר:
 אני לא חושב שכל היום כל הזמן ייכנסו וזה
עודד פורר:
 אבל, אם בפורטל יש רוסית, אנגלית, צרפתית, ספרדית, אמהרית, בנוסף לזה, אז יש דף נחיתה עם טלפון למוקד
עודד פורר:
 זה משהו שנראה לי שאפשר לעשות אותו תוך 24 שעות
ריאן גאנם:
עם זה אין בעיה בכלל
עודד פורר:
ובדף הנחיתה יכולות להיות כמה הנחיות בסיסיות
עודד פורר:
 מה שנקרא, הדף הראשון הכללי
עודד פורר:
 לא לרדת לכל הרזולוציות והנקודות הקטנות
עודד פורר:
 בסוף, רוב הפניות של האזרחים זה או איפה אני מצביע או איזה תעודה אני צריך להביא, עם איזו תעודה אני יכול להצביע
עודד פורר:
 זה בגדול
עודד פורר:
 עכשיו, "עמיגור" וזה, שם יותר קל
עודד פורר:
 דווקא בבתי גיל זהב יותר קל, כי בסוף בית גיל זהב מנהל את זה
עודד פורר:
 אבל, מה שאני כן הייתי מבקש ממשרד העלייה והקליטה אולי, וזה עולה כסף, אני חושב שכמו שעשינו ב'חרבות ברזל' – הפקה של סרטוני הסברה קצרים של דקה, בכמה שפות
רותם כהן:
אני זורם עם קו המחשבה
רותם כהן:
 אני שואל - - -
עודד פורר:
זה יכול להיות, אני אגיד לך למה זה יהיה בשימוש טוב
עודד פורר:
 אתה לא תצטרך להפיץ את זה
עודד פורר:
 א' יש לך גם את הכלים שלך
עודד פורר:
 לך, אתה יודע מי עולה דובר רוסית, מי עולה דובר צרפתית, מי עולה זה
עודד פורר:
 ברגע שאתה שולח קישור לסרטון כללי שמסביר איך מצביעים
עודד פורר:
 כי ההצבעה הזאת שונה
עודד פורר:
 זאת הצבעה בשני פתקים – זאת הצבעה שונה מההצבעות הרגילות
רותם כהן:
א' אני מבין את הצורך ואני רוצה ללכת על זה
רותם כהן:
 אני רוצה לשאול את משרד הפנים – יש היום סרטונים בעברית שמנגישים את הדבר הזה ואז בעצם אנחנו יכולים להצמיד להם כתוביות? ואז גם ההפקה של דבר כזה היא הרבה יותר מהירה וזולה
ריאן גאנם:
זה קיים
ריאן גאנם:
 דרך אגב, גם בתקשורת אנחנו מוציאים קמפיינים בארבע שפות, מתורגמים
ריאן גאנם:
 ככה שגם אם יש סרטונים שאנחנו עושים אותם רק בעברית, אז אפשר להדביק עליהם כתוביות
עודד פורר:
מה שיש למשרד הקליטה שאין לכם זה את הניידים של העולים
עודד פורר:
 והם יכולים בעצם להוציא ב-סמס ישירות לעולה, לינק לסרטון הסברה מוכוון אליו
עודד פורר:
 אם הוא דובר צרפתית זה יהיה סרטון בצרפתית
רותם כהן:
באיזה שפות כיום מתורגמים הסרטונים?
מאיה שרון כהן:
יש לנו בתרגום לרוסית; לאמהרית; לערבית ולאנגלית
רותם כהן:
שזה כבר דברים שאפשר להפיץ
עודד פורר:
אתה כבר יכול להוציא מחר סמס לכל העולים
רותם כהן:
זה כבר דברים שאפשר להפיץ, אין בעיה
רותם כהן:
 ברגע שהקבצים יהיו אצלנו אין לנו בעיה להיות אלו שמפיצים את זה ב-סמס
רותם כהן:
 מבחינתי, מחר בבוקר לכולם יש את זה
עודד פורר:
סרטוני הסברה הם הרבה יותר קריטיים לעולים מאשר לכלל אזרחי ישראל הוותיקים שכבר עברו פה כמה מערכות בחירות
עודד פורר:
 אבל, כל מי שעלה לפה בחמש השנים האחרונות, מבחינתו עולם חדש
עודד פורר:
 הוא עלה בחמש השנים האחרונות, הוא חמש פעמים הצביע לכנסת, אז יש לו ותק בהצבעה לכנסת, אבל הצבעה לרשות מקומית היא שונה
עודד פורר:
 היא פתאום עם שני פתקים, זה סיפור אחר
רותם כהן:
 ברגע שנקבל את הסרטונים האלו, מבחינתי מחר הם כבר יכולים להיות ב-סמס אצל העולים
רותם כהן:
 זה לא סיפור בכלל
עודד פורר:
 מישהו רוצה להוסיף משהו שלא אמרתי, שלא העליתי?     טוב
עודד פורר:
 אז אני רוצה לסכם את הישיבה
עודד פורר:
 ראשית, קיבלנו את הטבלה לגבי המקבצים
עודד פורר:
 אני מבקש, אתה קיבלת אותה גם, רותם? יופי
עודד פורר:
 מה שאני מבקש זה שתעביר אותה בבקשה לסניפים שלך
עודד פורר:
 שכל סניף יעבור ויראה שאין שם הערות
רותם כהן:
הדיור אצלנו ידע לתקף אותה
עודד פורר:
בסוף, יש פה בערך 24 שעות להעביר הערות לטבלה הזאת
עודד פורר:
 שמענו מה נאמר פה על ידי משרד הפנים
עודד פורר:
 אז תיקחו לכם 24 שעות, תעבירו הערות לטבלה הזאת, ככל שישנן
עודד פורר:
      דבר שני, לגבי תרגומים, תדאגו להפיץ לעולים בשפתם סרטונים
עודד פורר:
 משרד הפנים יעביר את הסרטונים למשרד הקליטה, משרד הקליטה, ככל שצריך להדביק תרגום – זאת אומרת, כתוביות – ידאג לזה
עודד פורר:
 ככל שישנם, הוא יפיץ את זה בהתאם לשפה, לעולים הרלוונטיים שעלו בחמש השנים האחרונות, ב-סמס
עודד פורר:
 בטבלה שהוא הביא לי זה 151 קלפיות
עודד פורר:
 "עמידר" ו"עמיגור" ידאגו לשילוט מתאים והכוונה בשפות בקלפיות
עודד פורר:
 לא בכל הרשויות המקומיות יש בחירות
עודד פורר:
 איפה שיש פינוי אין בחירות
עודד פורר:
 אחת הסיבות, אגב, שיש הצבעה במקבצים היא בגלל שבמקום כמו נהריה למשל, או צפת, שעכשיו הייתה אזעקה בצפת, בזמן הדיון, אז אמרנו שהם לא יצאו להצביע אם לא תהיה קלפי במקבץ
עודד פורר:
      דבר אחרון, סמנכ"ל השירות במשרד הקליטה, רותם, יהיה איש הקשר לטובת הרשויות המקומיות הרלוונטיות לכל שאלה והכוונה שנוגעת בעניין הזה
עודד פורר:
 באישורו, אני אעביר את הטלפון הזה לרשויות המקומיות הרלוונטיות
עודד פורר:
 וככל שישנן בעיות, יעשו הכול כדי לפתור אותן
עודד פורר:
 בסדר? חברים, תודה רבה
עודד פורר:
מה מונע מאתנו לקדם אותו כרגע לקריאה שנייה ושלישית?
אביחי כהנא:
אנחנו ממש מחכים ומנסים ללחוץ, אנחנו רוצים שהם לא יגיעו לרשות האוכלוסין
עודד פורר:
איפה החוק נמצא?
אביחי כהנא:
בוועדת חוקה ומשפט
עודד פורר:
אז צריך  לדבר עם שמחה
עודד פורר:
 יש הסכמה קואליציה-אופוזיציה
אביחי כהנא:
זה יחסוך להם
אביחי כהנא:
 צריך להאריך גם את התקנות, שזה לא יהיה שווה שלושה חודשים אלא תשעה
זאב אלקין:
אנחנו נגשר בין שר הקליטה ליו"ר ועדת חוקה
חיים ביטון:
המשך התהליך להנפקה ביומטרית חשוב מאוד
חיים ביטון:
 ברגע שהמידע הוזרם והנפקנו את תעודת הזהות, אתם תראו גם אם תישארו, אנחנו מלווים את העולים לטרמינל 3 לקחת את המזוודות ויש להם הסעה מאורגנת על ידי משרד העלייה והקליטה שגם ממומנת על ידו
חיים ביטון:
      חשובה לנו הנפקת התעודה הביומטרית פה כי יש לנו אוכלוסייה שכרגע אנחנו לא יכולים להנפיק לה תעודת זהות זמנית ואלה אזרחים עולים וקטינים חוזרים, כי להם יש מספר זהות
חיים ביטון:
 לפי החוק אנחנו כעובדי משרד העלייה והקליטה לא יכולים להנפיק להם תעודת זהות
חיים ביטון:
 ניתן להנפיק להם רק ברשות האוכלוסין
חיים ביטון:
 רק אחרי שהוא הולך ונרשם ברשות האוכלוסין לתעודה ביומטרית, הוא יכול לקבל את התעודה הזמנית
חיים ביטון:
 זה משהו בסביבות 3,000 עולים בשנה
אביחי כהנא:
בנוגע לביומטרי, חבל על התורים ברשות האוכלוסין
אביחי כהנא:
 האתגרים שלנו פה הם אתגרים קשים באגף נתב"ג, העובדים עובדים קשה
אביחי כהנא:
 רוב הטיסות מגיעות בלילה ויש לנו נתונים – שני שליש מהטיסות מגיעות בלילה
אביחי כהנא:
 הרבה פעמים הטיסות מתאחרות
אביחי כהנא:
 היו לנו הרבה שיחות עם האוצר איך אנחנו יכולים לשמר את התקנים
אביחי כהנא:
 יש קושי גדול להשיג כוננויות
עודד פורר:
איזו הגדרה האגף? הוא אגף בכיר?
אביחי כהנא:
האגף הוא אגף רגיל, אבל אושר בנציבות כשדרוג
אביחי כהנא:
 זה מביא אותו כמו מחוז
אביחי כהנא:
 מבחינתי, זה מחוז
עודד פורר:
זה גם אמור להרים את כל האגף
אביחי כהנא:
כל האגף מורם בעקבות הדבר הזה, אבל עדיין כשאני מתקשר לאנשים שלא מגיעים אלינו, הם אומרים שהם מעדיפים להיות שליחי וולט ולא לבוא להיות במרחב תל-אביב וודאי שלא באגף נתב"ג
אביחי כהנא:
 צריך כאן עובדים דוברי שפות, לעשות משמרות וכו'
אביחי כהנא:
      בנוגע לשכר – אני אומר את זה לגבי כל עובדי המשרד ואני אומר את זה בפני הוועדה למרות שזה אתגר ממשלתי – אחוז גבוה של עובדי המשרד בהשלמת הכנסה
אביחי כהנא:
 אני מתבייש בחלק הזה
אביחי כהנא:
      יש לנו עוד אתגר –  העובדים כאן מיטרטרים בין טרמינל 1 לטרמינל 3
עודד פורר:
בתוכנית היה אמור להיות בטרמינל 3, האולם הזה היה אמור להיות שם
חיים ביטון:
אנחנו כל הזמן ביקשנו וביקשנו אבל אין מקום
עודד פורר:
הם לקחו את זה לדעתי לטיסות ולקונקשנים
חיים ביטון:
יש שם איזשהו טרנזיט אבל אין מקום
חיים ביטון:
 אתה יודע גם כל פעם הם רצו לבנות ונקטעו
חיים ביטון:
 גם עכשיו הם בונים משהו אבל בונים את זה יותר לשטחים התפעוליים
עודד פורר:
יש פה את המנהל מנתב"ג נכון? כל השטח שהפך להיות מתחם קורונה ועכשיו משתמשים בו לטיסות מאילת
קריאה:
היום הטיסות הפנים ארציות יוצאות מאוהל מטרמינל 1
קריאה:
 יש שם אוהל והאוהל הזה יתפרק
קריאה:
 זה אוהל על היתר זמני
קריאה:
 מפרקים אותו ובונים בצד השני מבנה נוסף
קריאה:
 יש מצוקה של מקום בטרמינל 3 לנוסעים
אביחי כהנא:
יושב-הראש, אתה רוצה שנעשה הפסקה?
עודד פורר:
נעשה הפסקה, נחליף איתם כמה מילים
עודד פורר:
      << הפסקה >> (הישיבה נפסקה בשעה 21:20 ונתחדשה בשעה 21:30
עודד פורר:
) << הפסקה >>
שלומית אבינח:
אביחי, תגיד כמה מילים לסיכום הישיבה
אביחי כהנא:
אגיד שאנחנו מאוד גאים בעשייה של אגף נתב"ג ובעובדים פה
אביחי כהנא:
 יש לנו עבודה מאוד קשה לייעל את התהליכים
אביחי כהנא:
 בהקשר זה, צריך לתת לעובדים, בפרט לעובדים של אגף נתב"ג, משהו שיתגמל את העבודה הקשה שלהם
אביחי כהנא:
 אנחנו רוצים ועובדים לתגמל את עובדי נתב"ג באופן שישמר עובדים
אביחי כהנא:
 יש לנו בעיה קשה לגייס לכאן עובדים ואנחנו צריכים לדאוג לזה
עודד פורר:
אנחנו רוצים להודות לכם על האירוח
עודד פורר:
 מההיכרות שלי עם המשרד, זה היהלום שבכתר
עודד פורר:
 התחנה הזאת תמיד מרשימה בקבלת הפנים שלה לעולים
עודד פורר:
      בהקשר למה שאמרת בנושא שימור עובדים, חייבים לסיים את שדרוג האגף, זה חלק מהעניין בעיניי
עודד פורר:
 גם במשרד, איך נתפס המקום הזה, האם נתפס כאגף בכיר
אביחי כהנא:
יש לנו כבר אישור מהנציבות
עודד פורר:
אם יש עיכוב תגיד לנו כי אני זה חשוב
עודד פורר:
      דבר נוסף, תודה לעובדים כאן בשמי, כי הם באמת עושים עבודה
עודד פורר:
 בשעות האלה, לעובד מדינה, לשבת ולהנפיק תעודות זהות זה לא טריוויאלי בכלל
עודד פורר:
 זה חלק מהניהול של המקום, לשמר אותם
עודד פורר:
 אז כל הכבוד בעניין הזה
עודד פורר:
 וראינו את התור, ב"נתיב" של העולה שמגיעה לפה, אחרי שלקח לה שנה לעלות
זאב אלקין:
שנה מהריאיון, שנה ושלושה חודשים מרגע ההחלטה לעלות ועד לעלייה
עודד פורר:
זה לא סביר בעליל
עודד פורר:
 בתוך כך אני שב ופונה תפתחו לפחות מקום אחד של one-stop-shop ותראו לאיפה הדברים מתקדמים
עודד פורר:
 מעבר לזה בקשר לחקיקה שקשורה לביומטרי אנחנו נעזור מול ועדת חוקה
זאב אלקין:
צריך לאחל למנכ"ל הצלחות בתקציב ביום חמישי
אביחי כהנא:
בעזרת השם, עובדים על זה
אביחי כהנא:
 אני אגיד רק שמי שבחר את מנהל האגף עשה עבודה מצוינת
אביחי כהנא:
 למקסים פה ולעופרה – מגיעים כל השבחים
עודד פורר:
כולכם עושים פה עבודה מצוינת, אתם והעובדים שלכם, באמת זה לא טריוויאלי להחזיק את העסק הזה
חיים ביטון:
גם לא טריוויאלי לקבל משוב כזה מכם ומההנהלה של המשרד
חיים ביטון:
 זה מה שנותן לנו את הכוח להמשיך ולעבוד שעות-לא-שעות לאורך כל ימות השבוע ולאורך כל השנים
חיים ביטון:
 יש כאן עובדים ותיקים מאוד של למעלה מ-30 שנה ולא נשחקים
עופרה בוקובזה:
יש כאן סיפוק
עודד פורר:
תודה רבה לכולם, הישיבה נעולה
עודד פורר:
 היום ה-14 בפברואר 2024, ה' באדר תשפ"ד
עודד פורר:
 הנושא הוא קיצוץ תקציבי משרד העלייה והקליטה ומשרד הבינוי והשיכון, כשהדיון יתמקד בסיוע בדיור
עודד פורר:
 זו ישיבת מעקב לישיבה שקיימנו ב-16 בינואר
עודד פורר:
      לפני שנצלול לפרטים, אני ארצה לתת בקצרה לנציג מרכז המחקר והמידע של הכנסת, אליעזר שוורץ, להציג את המחקר שהם עשו על הנושא הזה
אליעזר שוסטק:
בוקר טוב
אליעזר שוסטק:
 אליעזר שוורץ, מרכז המחקר והמידע של הכנסת
אליעזר שוסטק:
 נתבקשנו על ידי הוועדה לבחון את הפערים בין התקציב שאושר לשנת 2024 בחודש מאי 2023 לבין ההצעה המעודכנת
אליעזר שוסטק:
 אם מתסכלים על השורה התחתונה אז רואים גידול של 13 מיליון שקלים, אבל אם צוללים פנימה לפרטים ומנסים להבין אז זה קצת יותר מורכב
אליעזר שוסטק:
 אני אסביר בקצרה, ואם המשרד ירצה כמובן שהוא יוכל להרחיב
אליעזר שוסטק:
 אז החלטות הממשלה לגבי אישור התקציב כללו הרבה החלטות על הפחתות רוחביות של משרדי הממשלה
אליעזר שוסטק:
 שזה חל, כמובן, גם על תקציב משרד העלייה והקליטה
אליעזר שוסטק:
      בלוח 2 שמופיע במסמך אפשר לראות את הריכוז של כל ההפחתות
אליעזר שוסטק:
 יש את ההפחתה בגין הוצאות הפרסום הממשלתי, רכש וכולי, שאלו באמת הפחתות רוחביות, שהן בכל משרדי הממשלה
אליעזר שוסטק:
 ההפחתות שיותר משפיעות על הפעילויות עצמן של המשרדים, אז יש את ההפחתות בתקציב התמיכות, שזה 1
אליעזר שוסטק:
2 מיליון שקלים מתקציב המשרד
אליעזר שוסטק:
 ויש את ההפחתות הרוחביות, שאנחנו עדיין לא יודעים לכמת אותן, של החלטות הממשלה הרוחביות, שהן לא מופיעות בטבלה כרגע
אליעזר שוסטק:
 הן יבואו לידי ביטוי בהמשך השנה
אליעזר שוסטק:
 אחרי שהתקציבים להחלטות הרוחביות יועברו למשרד, 15% מהן יופחתו
אליעזר שוסטק:
 זאת התשובה שקיבלתי אתמול
עודד פורר:
 אני צריך תרגום לזה
אליעזר שוסטק:
החלטות הממשלה כללו שורה של הפחתות רוחביות
אליעזר שוסטק:
 חלק מההחלטות הן באמת לכל המשרדים; הוצאות הפרסום, ההדרכה – זה מה שמופיע בטבלה
אליעזר שוסטק:
 הייתה החלטת ממשלה נוספת שדיברה על הפחתה של 15%, מתוך החלטות ממשלה רוחביות
אליעזר שוסטק:
 גם מתוכנית 550, תוכנית למאבק באלימות בחברה הערבית, תוכנית לרמת הגולן, בית שמש
אליעזר שוסטק:
 כלומר, חלק מהתוכניות האלו רלוונטיות גם לפעילויות של משרד העלייה והקליטה
אליעזר שוסטק:
 אבל, ההפחתה הזאת תתבצע רק במהלך השנה
אליעזר שוסטק:
 כשהכספים יועברו ליישום ההחלטות, אז נוכל לבחון מה ההפחתה בתקציב משרד העלייה, של ההפחתות, שזה 15%
אליעזר שוסטק:
 ואז השאלה היא בכמה כסף זה יסתכם
אליעזר שוסטק:
 בשלב הזה לא ידענו איך לכמת את זה
אליעזר שוסטק:
 אז זה לא מופיע פה כרגע, במסמך הזה
אליעזר שוסטק:
אז אם מסתכלים על התקציב הכולל, צריך לזכור שזה יבוא בהמשך השנה
אליעזר שוסטק:
 עכשיו, בהתייחס לתקציב עצמו, אז כמו שאתם רואים בלוח 1, שם רואים את התוכניות של המשרד
אליעזר שוסטק:
 בעצם איפה יש תוספות ואיפה יש הפחתות
אליעזר שוסטק:
 ושתי הערות חשובות שחשוב לי להגיד בהקשר הזה, שיש בעצם תוספת ייעודית לשנת 2024 לתרחיש של הימשכות המלחמה וצורך בהמשך פינויים של מקבצי דיור וכדומה, של 36 מיליון שקלים
אליעזר שוסטק:
 נאמר לנו בפירוש על ידי משרד האוצר שככל שהתרחיש לא יתממש, הכסף יחזור למשרד האוצר
אליעזר שוסטק:
 ולכן, התוספת הזאת היא לא תוספת בבסיס התקציב
אליעזר שוסטק:
 אז אם באים לבחון את בסיס התקציב צריך לנקות את התוספת הזאת
אליעזר שוסטק:
     הערה נוספת אחרונה שאני אציין, וזה גם מופיע בטבלה – יש הפחתה של 26 מיליון שקלים
אליעזר שוסטק:
 זה בעצם מתקציב רזרבה שישב בתקציב המשרד אבל הוא לא היה באחריות המשרד
אליעזר שוסטק:
 אז אפשר להסתכל על זה ככסף שמראש לא היה זמין לפעילות המשרד, ואז עדיין יש פה הפחתה מתקציב המשרד
אליעזר שוסטק:
 זה בגדול
עודד פורר:
היו לנו הרבה מאוד שאלות לגבי הנושא של הזכאויות בדיור
עודד פורר:
 היו פה הרבה מאוד אמירות שנאמרו, אז רק רצינו לראות גם איפה הדברים האלה עומדים
עודד פורר:
 אתה רוצה להתייחס, אלעד?
אלעד זכות:
למה בדיוק?
עודד פורר:
דיברתם על כך שלא יתבצעו הפחתות, שאתם כן תאפשרו את זה
עודד פורר:
 בינתיים הכול כזה אמורפי לגבי סירובים
עודד פורר:
 אני אגיד לך ככה
עודד פורר:
 אתם אמורים לגבש קריטריונים של מה זה דירה ראויה למגורים, ומה ייחשב סירוב מבחינת זכאות לדיור ציבורי
עודד פורר:
 אתם, בהצעה שלכם דיברתם על שלושה סירובים להצעה לדיור בדיור ציבורי ולאחר מכן נשללת זכאות להצעת דירות בדיור הציבורי
עודד פורר:
 צריך לפרוט את זה לפרטים
עודד פורר:
 כי בסוף, הסירובים, אני בקלות מראה, ומשרד השיכון בוודאי יודע: אני יכול להראות שלוש דירות שאף אחד לא יסכים לגור בהן; והנה – סירב, פתרנו, נפטרנו מעוד מישהו בתור
עודד פורר:
      עכשיו, מה זה מפרט לדירה ראויה? איך מתנהל התור וההצעות לממתינים? איך זה באמת עובד
עודד פורר:
 במשרד השיכון יש נוהל יותר מסודר
עודד פורר:
 מה שציינתי עכשיו זה משרד הקליטה, במשרד השיכון הנוהל הוא קצת יותר מסודר
עודד פורר:
 אבל, אין נהלים שמסדירים מה הוא המפרט של הדירות – איזה בעלי תפקידים ושירותים צריכים להינתן בבתים
עודד פורר:
 וכן הודעתם בדיון שכל ההחלטות יהיו רק מעתה ואילך, לא על מי שכבר נמצא בתוך התהליך
אלעד זכות:
אז אלעד זכות, סמנכ"ל אסטרטגיה ותקציבים, משרד העלייה והקליטה
אלעד זכות:
 אני אגיד ככה
אלעד זכות:
 אנחנו באמת, לאחר הדיון הקודם, לאחר שעלו פה באמת הערות משמעותיות מצד חברי הוועדה ויושב-הראש, וכמו שאולגה דדון, סמנכ"לית הדיור של המשרד, אמרה, אנחנו התחלנו לעבוד מול משרד השיכון
אלעד זכות:
 גם להבין קצת את הנהלים שם, וגם לבחון, מבחינה אופרטיבית ותפעולית, מה חשוב
אלעד זכות:
 כן צוין שבאמת לא יהיה סירוב על כל דבר
אלעד זכות:
 זאת אומרת כן יהיה פה איזשהו צורך בהצעה תקנית
אלעד זכות:
 לצערי, הנוהל עדיין לא הסתיים
אלעד זכות:
 גם נאמר פעם קודמת שאנחנו לא יודעים להגיד, אבל אנחנו עובדים עליו
ולדימיר בליאק:
האוצר התייעץ איתכם לפני שהוא הכניס את זה להצעת מחליטים?
אלעד זכות:
אני אגיד ככה: ההצעות כוללות מספר דברים, ובאמת כמו שיושב-הראש אמר, הנושא של המתקששים, למשל, וכל השינוי בסיוע אוטומטי בשכר דירה, הם לא יפגעו בדור א' וכל מי שקיים
אלעד זכות:
 וגם אנשים שעולים בגיל פרישה, לא תיפסק להם הזכאות לאחר 15 שנה
אלעד זכות:
 אנחנו כן מדברים על שינוי שייכנס לתוקף רק לאחר שהנהלים, כמובן, ייכתבו וייחתמו ויוצגו פה, ואילך קדימה
אלעד זכות:
 כן היה שיג ושיח עם משרד האוצר
אלעד זכות:
 מן הסתם, היו דברים שעמדנו עליהם יותר או פחות
אלעד זכות:
 לצערי, הם לא פה עכשיו
אלעד זכות:
 אבל, לכשיהיו אותם נהלים ואותם קריטריונים שכמובן מתייחסים לכל מיני אלמנטים כמו שציין יושב-הראש, נבוא ונציג אותם
עודד פורר:
כן, אבל איך אנחנו יודעים לוודא שבאמת תעשו את הקריטריונים האלה ובסוף זה לא יהפוך להיות השיטה לקיצור התור, מה שנקרא, להעיף לאנשים את הזכאות? מציגים להם את הדירה שלא ראויה בכלל למגורים ואומרים "אבל הוא סירב שלוש פעמים להצעות שלנו"
אלעד זכות:
אז אני אגיד שהמשרד מתייחס בכובד ראש לכל הנושא הזה, וכמובן רואה הרבה ערך בכל הנושא של דיור ציבורי ובכל הסיוע לעולים, בטח לעולים קשישים, כמו שדובר גם בפעם הקודמת
אלעד זכות:
 אין לנו כוונה עכשיו לחתוך באבחת סכין את כל התור מייד
אלעד זכות:
 אנחנו לא רואים את זה גם קורה בהכרח בקצב כמו שעולים החששות פה
אלעד זכות:
 כן אנחנו עובדים בגלל זה גם ברגישות ובחשיבה על הקריטריונים מצד אחד, וגם, שוב, היבטים תפעוליים ולהבין איך משרד השיכון עובד ולמה לשים לב
אלעד זכות:
 אין פה שום כוונה לפגוע באף אחד
אלעד זכות:
      יש פה כן איזשהו רצון, לדעתי יש פה גם איזשהו ערך גם בהבנה שכן מדובר פה בדירות ציבוריות ובכסף ציבורי, לאנשים שכן מקבלים הצעות תקניות
אלעד זכות:
 וכן יש איזושהי אפשרות להכניס אותם לדיור ובכל זאת
אלעד זכות:
 גם אותם, כמו שאמרנו, לא נפגע לחלוטין
אלעד זכות:
 זאת אומרת, הם יעברו פשוט לאותן זכאויות שהן פשוט לא מוגדרות לעולים
אלעד זכות:
 כמו שמשרד השיכון נותן את הזכאות הרגילה
אלעד זכות:
 זאת אומרת, זה לא שהבן-אדם עכשיו מסרב ולא יקבל כלום – הוא פשוט לא יקבל את התוספת המוגדלת שעברה, להבנתי, לפני כשנתיים
עודד פורר:
חבר הכנסת בליאק, אתה רוצה להגיד משהו?
ולדימיר בליאק:
קודם כל, תודה על הדיון
ולדימיר בליאק:
 אני מכיר זוג עולים שמקבלים סיוע מוגדל, והדבר המדהים הוא שהשבוע הם קיבלו שיחה מהגוף שעוסק בכל התהליך של הסיוע, ונאמר להם שאם הם יסרבו שלוש פעמים הם יפסיקו לקבל את הסיוע המוגדל
ולדימיר בליאק:
 השיחות כבר התחילו
ולדימיר בליאק:
 אנחנו דיברנו על כל ההיבטים בדיון הקודם, ואני חושב שהשינוי הזה, יש להוציא אותו מכל הנושא של דיוני התקציב היום וסוג של כל ההסדרים שהם העבירו
ולדימיר בליאק:
 הייתה לי גם שיחה עם השר ועם יושב-ראש ועדת הכספים, ואני ממשיך לדבר איתם – ההגבלה של שלוש הפעמים צריכה לרדת עד שהנוהל יגובש
ולדימיר בליאק:
      והתקופה של 15 שנה, או שהיא גם צריכה לרדת או שהיא צריכה לגדול ל-25 או 30 שנה, כפי שגם חבר הכנסת אלקין דיבר בדיון הקודם
ולדימיר בליאק:
 ובאמת, אין לזה שום מקום כרגע
ולדימיר בליאק:
 אני חושב שאנחנו צריכים פה לאחד כוחות ולעשות הכול כדי להוריד את הנושא הזה מהשולחן
ולדימיר בליאק:
 לפחות עד ש - - -
עודד פורר:
רגע, ההגבלה של ה-15 שנה עדיין נמצאת?
אלעד זכות:
כן
אלעד זכות:
 ההגבלה של ה-15 שנה עברה בהחלטת הממשלה
ולדימיר בליאק:
זה בהחלטת הממשלה וזה צריך או לרדת מהשולחן או לגדול ל-25 שנה לפחות
עודד פורר:
זה מה שדיברנו
ולדימיר בליאק:
זה מה שצריך להיות, ואנחנו לא נוותר בנושא הזה
ולדימיר בליאק:
 ואסור לוותר בנושא הזה כי אלה אנשים ש-1,200, 1,300, 1,500 שקלים האלה הם קריטיים להם למחייה
ולדימיר בליאק:
 ואנחנו לא הולכים לוותר פה
עודד פורר:
משרד השיכון, רוצים להתייחס? מי בדיוק עושה את הטלפונים האלה?
אלעד זכות:
לצערי, כמו שאמרתי, סמנכ"לית דיור לא יכלה להגיע
אלעד זכות:
 אני אשמח לקחת ממך את הפרטים ולהעביר
ולדימיר בליאק:
כן, אני אמסור לך
ולדימיר בליאק:
 כי זה דבר מקומם
עודד פורר:
אם התקשרו לאותו זוג, כנראה שהתקשרו להרבה זוגות
אלעד זכות:
שוב, אני לא יודע להתייחס
ולדימיר בליאק:
אני אמסור לך את הפרטים
אלעד זכות:
אני אומר, בואו נבדוק את הפרטים ונראה במה מדובר
אלעד זכות:
 כן יכול להיות - - -
ולדימיר בליאק:
זה גוף של משרד השיכון, כן
שושנה פרסיץ:
לא, לא
שושנה פרסיץ:
 זה משרד הקליטה מוציא את השיחות
שושנה פרסיץ:
 זה דירות של משרד הקליטה
שושנה פרסיץ:
 הרי, אנחנו מחלקים את - - -
ולדימיר בליאק:
החברה הזאת שיושבת שם, למי היא שייכת?
שלומית אבינח:
למשרד השיכון
ולדימיר בליאק:
כן, היא שייכת למשרד השיכון, לדעתי
שושנה פרסיץ:
הרשימות – משרד הקליטה נותן
עודד פורר:
זה לא עניין של הרשימות
עודד פורר:
 איפה התקבלה החלטה להתחיל לצלצל לאנשים ולהודיע להם?
אלעד זכות:
שוב חשוב לי להגיד, כי אני באמת לא רוצה להתייחס למשהו שאני לא יודע, אני לא מכיר שאנחנו, כמשרד העלייה והקליטה, התחלנו את הדבר הזה
ולדימיר בליאק:
אז אני אמסור את הפרטים ואני אשמח אם תבדקו את זה
אלעד זכות:
אני אשמח לבדוק את הפרטים, זה דבר ראשון
אלעד זכות:
 דבר שני, אם זה קשור למשרד השיכון, אני באמת לא יודע
אלעד זכות:
 אני כן יכול להגיד שאולי, מדברים שנאמרו תקשורתית או משהו, נעשתה שיחה כזו או אחרת
אלעד זכות:
 אבל זה בטח לא באחריות של משרד העלייה והקליטה ולא הייתה הנחייה כזו
עודד פורר:
הפקיד או הפקידה שיושבים שם - - -
אלעד זכות:
לא, לא מטעם משרד העלייה והקליטה
אלעד זכות:
 אני אומר, זה לא מטעם משרד העלייה והקליטה, אז אני לא יודע את האחריות של החברות שתחת משרד השיכון
אלעד זכות:
 קשה לי להתייחס לנושא
עודד פורר:
אני לא הכרתי את זה, את מה שסיפר עכשיו חבר הכנסת בליאק
אלעד זכות:
אנחנו נבחן את זה
עודד פורר:
שתהיה בדיקה גם עם משרד השיכון וגם עם משרד הקליטה – האם התחילו להודיע לאנשים או לצלצל אליהם ולהזהיר אותם
עודד פורר:
 צריך להבין גם שזאת אוכלוסייה מאוד-מאוד רגישה מהבחינה הזו שכל טלפון מהשלטונות הופך את כל עולמם מאותו רגע
עודד פורר:
 בטח בעניין הזה
עודד פורר:
 אני חוזר ואומר, אלה שני הנושאים המרכזיים